JohanHeinsen/ENO huggingface dataset:
Aarhuus Stifts-Tidende, 1842-12-21
Nyheder fra Udlandet. Barcellona, en af Spaniens største og industrielleste Stæder, med en Befolkning af 150,000 Jndvaanere, har lidt saa skrækkelig en Ødelæggeise, at det endnu ikke lader sig beregne. Bombardementet havde varet fra om Middagen den 3die indtil om Eftermiddagen den 5te Decbr., næsten uafbrudt, paa nogle korte Ophold nær til Mørsernes Afkølning. Espartero's Grusomhed omtales skarpt i alle franske Blade, ligesom ogsaa de engelske Krigskibe, der havde nægtet at optage de Ulykkelige, som vilde flygte bort fra Staden, og nu saaledes faldt i Seierherrens Hænder, paa dem nær, som toge Livet af sig forinden. Dette Bombardement skal have været det skrækkeligste man kjender siden Kjøbenhavns Bombardement. Fler Gange havde Staden sendt Deputationer ud til Regenten; men de vare ikke blevne modtagne, og man er temmelig viis paa, at hvis ikke den Efterretning var kommen til Hovedqvarteret, at hele Catalonien havde reist sig og at 30 til 40,000 Mand vare paa Marschen til Barcellonas Undsætning, hvorved Esparters frygtede for at komme imellem en dobbelt Jld, da havde han ladet Staden uden Skaansel skyde sammen i Bund og Grund, thi man veed, han havde fast besluttet, at statuere et frygteligt Exempel. Endnu længe efter Troppernes Jndmarsch brændte det i Stadens forskjellige Qvarterer, og til at slukke denne Jld havde de franske Krigskibe sendt 3000 Matroser, i Land. Der blev strax viist Jndvaanerne hvad de kunde vente sig af Seierherrens Naade, idet han lod den forhadte Zurbano rykke ind i Spidsen for de første Tropper, som kom ind i Staden, efterat denne havde underkastet sig, og at af tohundrede arresterede Personer strax Dagen efter flere vare blevne skudte, samt at Regenten havde ladet alle Medlemmerne af den insurrectionelle Junta fængsle og befalet, at de skulde stilles for en Krigsret. De Frivillige havde ikke villet nedlægge Vaabnene, førend Nationalmilitsen, havde afvæbnet dem, hvorpaa denne havde aabnet Stadens Porte. En stor Deel Mennesker ere under Bombardementet blevne dræbte eller skrækkeligt lemlæstede. Staden blev strax, ved en Proclamation af van Halen, erklæret i Beleiringsstand, og Regenten har hverken villet love den Forglemmelse eller Tilgivelse. Enhver Jndvaaner, som, efter 6 Timers Forløb, ikke havde afleveret alle sine Vaaben, skulde straffes paa Livet. At Jnsurgenterne i deres Fortvivlelse havde til Slutning heiset det franske Flag, havde især opirret Espartero. En Lykke er det dog, at Størstedelen af Hovedmændene og Anførerne vare itide slupne bort derfra med franske Skibe, som vare afseilede fra Rheden i samme Øieblik, som Staden, havde overgivet sig.
Aarhuus Stifts-Tidende, 1842-12-21
Fra Ostindien er meldt til London, at den landflygtige Akhbar Chan vankede omkring i Provindsen Kohistan og at nogle faa Ryttere udgjorde hele hans Følge. General Pollock havde sat en høi Priis paa hans Hoved, og Akhbars erklærede Fiender, Hazarcherne, havde svoret at bringe ham levende eller død til det brittiske Hovedqvarteer. Tillige var en engelsk Brigade udsendt, for at fange ham. Det hedder, at Generalgouverneuren har bemyndiget General Pollock til at hænge Fyrsten, naar han falder i hans Hænder. Pollock har tillige truet Afghanerne med, at ødelægge Cabul i Bund og Grund, dersom Chanen ikke bliver udleveret. J et 90 engelske Miil fra Kabul liggende afghanisk Bjergfort have de brittiske Tropper befriet 129 Fanger, nemlig 34 Officerer, 9 Damer, 22 Børn, 56 europæiske Underofficerer, og Soldater, 2 Skrivere, samt 2 Underofficers- og 4 Soldaterkoner. Det skal være Britternes faste Beslutning, førend de forlade Kabul at sprænge Citadellet i Luften, ligesom ogsaa den store Bazar, der af alle Reisende hidtil var anseet for eet af Verdens Underværker. Fra Constantinopel meldes, at blandt flere Christne, som i den senere Tid vare der gaaede over til Jslamisnen, befandt sig ogsaa en forhenværende dansk Officier, ved Navn Matthiesen (en Slesviger), som den 18de November med stor Høitidelighed, i sin fulde europæiske Officieruniform en grande tenue, havde aflagt sin Troesbekiendelse og faaet Navnet: "Risaat Mehmed." Om Aftenen havde, paa Seraskierens Befaling, den tyrkiske Militairmusik spillet under den nye Muselmands Vinduer.
Aarhuus Stifts-Tidende, 1842-12-21
En anden Renegat, af den nyere Tids, er en Baron Wetzlar, forhen Capt. i østerrigsk Tjeneste, der allerede er ophøiet til Bei.
Aarhuus Stifts-Tidende, 1842-12-21
Keiseren af Rusland er nu fremkommet med sin Plan om en Forening af de tre Fyrstendømmer Servien, Moldau og Wallakiet, under Ruslands og Østerrigs Beskyttelse.
Aarhuus Stifts-Tidende, 1842-12-21
J Servien er opdaget en Sammensværgelse, der samtidigt skulde udbryde paa fem forskjellige Steder, og hvorved mange Fængslinger ere foranledigede.
Aarhuus Stifts-Tidende, 1842-12-21
Den hessen casselske Medregents, Churprindsens, Gemalinde, Grevinde Schaumburg, er lykkeligt nedkommen med en sund og velskabt lille Greve.
Aarhuus Stifts-Tidende, 1842-12-21
Fædrelandet. Allerede i længere Tid har der i Omegnen af Frederiksdal været udøvet betydelige Vildttyverier, uden at det har været Jagtvæsenet muligt, uagtet al anvendt Flid og Opmærksomhed, at kunne gribe Ud overne i Gierningen. Sidstafvigte Mandag den 12te ds., da Overførsteren paa det kjøbenhavnske Skovdistrict, Baron Løvenskjolds Jæger, Hendriksen, hørte et Skud i det saakaldte Bøndernes Hegn, gik han ud i Skoven med en ladt dobbeltløbet Bøsse, for at søge efter Krybskytten. Noget efter hørtes et meget stærkt Skud falde inde i Bøndernes Hegn; Flere havde hørt det; men, enten af Frygt eller Ligegyldighed, Jngen søgte efter det Sted, hvor Skuddet var faldet, eller gjorde nogen Anmeldelse derom til Overførsterboligen. Aftenen faldt paa, og Jægeren udeblev. Men da han endnu næste Morgen ikke var kommen hjem til Kulhus, blev der sendt flere Personer ud, for at lede efter ham, og de fandt ham da ihielskudt i oftnævnte Hegn, tæt ved en Granbust, liggende paa høire Side, den venstre Arm løftet noget iveiret, og med dens Haand, især Pegefingeren, holdende paa Midten af Løbet af Bøssen, der hvilede op imod Granstubben. Begge Hanerne paa Bøssen vare i Ro og begge Knaldhætterne paa. Omtrent 30 store Haal vare trængte ind i Brysthulingen og havde søndersplittet Lungen, hvorved en øieblikkelig Død var indtraadt. Nærved det Sted, hvor Mordet var forøvet, fandtes et Daadyr liggende skjult under en Busk. De alvorligste Undersøgelser paabegyndtes strax, og en stærk Mistanke faldt paa den i Omegnen bekjendte og frygtede Krybskytte Anders Jensen, af Wirum. Da der næste Nat blev givet Ordre tilhans Paagribelse, fandtes han ikke i sit Hjem. Den paafølgende Morgen fandtes Anders Jensen at have hængt sig i et høit Bøgetræ i den tilstødende Frederiksdals Skov.
Aarhuus Stifts-Tidende, 1842-12-21
Hos en formuende Huusmand og Væver paa Skaarup Mark, under Svendborg Jurisdiction, blev Aftenen eller Natten imellem 15de og 16de Octbr. f. A., medens hans Kone var alene hjemme, gjort Huus-Jnqvisition af Herredsfogden, Justitsraad Bruun, en Assessor Clausen fra Ærøeskjøbing og en saakaldet Kjøbmand Hans Jespersen Bager, for at søge efter Tyvekoster. Man borttog en Mængde Tøi, uden at indføre det i en Protocol eller forsyne det med Segl eller deslige. Blandt det Tøi, Assessor Clausen og Kjøbmanden tog sig af, havde været henlagt 50 2, nemlig 10 Femdalersedler, som Væveren kort Tid iforveien havde laant. Disse 50 ere forsvundne, uden noget Spor. Den næste Dag kom Jnqvirenterne igjen, og da traf de Væveren hjemme. De begyndte en ny Ransagning. Da Væveren forlangte, at Manden, der tyvtede ham, skulde opgive Mærker paa de stiaalne Varer, vidste Kjøbmanden hertil Jntet at svare; men meerbemeldte Assessor Claussen raabte: at det skulde nok faae Mærke, naar det kom til Ære!" Endelig arresterede de Manden og bragte ham til en fremmed Jurisdiction, hvorhan nu i fem Fjerdingaar har siddet arresteret og skal være bleven behandlet paa en Maade, som man ikke skulde troe, selv om man saae det. Mandens to Døttre bleve ogsaa arresterede; men uden Forhør frigivne 8 Dage derefter. Jmidlertid er Væverens Velstand aldeles ruineret; hans Marker ere blevne udyrkede, hans Haandtering har ligget stille og hans Døttres gode Navn og Rygte er blevet antastet; thi, endskjøndt de snart bleve frigivne, og skjøndt en høi Embedsmand yttrede, at de slet ikke burde været arresterede, saa sige dog Folk naturligviis: Hun har været arresteret for Tyveri." – Forestaaende er det væsentlige Jndhold af et, Hr. Universitetsboghandler Høst nylig tilsendt, Brev fra Væverens 60aarige Kone, der i hellig Eenfoldighed anmodede ham om, at bevæge "Corsarens Redaction til, at tage sig af en Ansøgning til Kongen om Ret og Retfærdighed.
Aarhuus Stifts-Tidende, 1842-12-21
Paa Lolland er Posten mellem Maribo og Rødby bleven overfaldet Natten imellem 7de og 8de ds. af to Stratenrøvere. Omstændighederne fortælles i "Lollandsposten, saaledes: "Postkarlen var ridende og havde paa Hesten en Postsæk m.m. Som han kom til en Skov paa hiin Side Hillested Kirke, sprang en Person frem, førende en Knippel i den ene Haand; men i det han greb Hesten i Tøilen, sprang denne, saa at et Slag med Knippelen, der rimeligviis var tiltænkt Karlen, men traf Postsækken, kun bevirkede, at Hesten kom i Løb, hvilket foranledigede, at en anden Røver, ogsaa bevæbnet med en Knippel og iført Fruentimmerklæder, noget derfra sprang frem, da den Første gav Signal, men formaaede ikke at gribe Hesten, som, kjendt med Veien og den forehavende Tour, fortsatte Løbet til Rødby. - Flere Jndbrudstyverier, ere i den senere Tid udøvede paa Landet."
Aarhuus Stifts-Tidende, 1842-12-21
Det Müllerske Skuespillerselskab gjør vedvarende megen Lykke i Odense. Forleden Aften blev Jomfru Sønderskou fremkaldt efter Forestillingen af det effectfulde Drama Herren seer Dine Veie!""Denne unge Skuespillerinde - hedder det i Hp. Avis den 17de ds. – maa betragte Gaarsaftenen som et betydningsfuldt Moment i sit Liv i Kunstens Verden, hun viste, hvilket stort Talent hun besidder, og man tvivler ikke om, at hun ved Flid vil hæve sig til det Standpunkt, hvortil Publikum tør forlange at hun skal hæve sig. Publikum er taknemmeligt for, hvad det har seet af hende, men det fordrer med Tiden endnu Mere, og det har Ret til at fordre Mere, thi hendes Naturgaver ere mange og sjeldne. Og med Hensyn til Øhlenschlægers sidste Tragvedie gratulere vi Directeuren til, at han fra igaar Aftes af har faaet en - Dina Fra Odense afgik den 17de de en Adresse til den slesvigske Stænderdeputerede H. H. Lorenzen i Haderslev. Adressen tæller 243 Underskrifter, blandt hvilke 33 Embedsmænds. Tillige er denne Adresse bleven tiltraadt af 77 Jndvaanere af Assens. (Th. A.)
Aarhuus Stifts-Tidende, 1842-12-21
Den slesvigske Stænderforsamling har med 30 St. mod 8 antaget Comiteens Majoritets Forslag, at Vexelforordningen for Hertugdommeerne for Tiden ikke emanerer, samt med 20 St. mod 12 Dr. Webers Amendement, at Vexelforordningen for Tiden hverken emanerer for Hertugdommerne i Almindelighed eller for Byen Flensborg i Særdeleshed. (St. Td.) Paa en Tid, da Opmærksomheden er i saa høihed. (St. Td.) Paa en Tid, da Opmærksomheden er i saa høi Grad henvendt paa Overholdelsen af de Rettigheder, som tilkomme de Dansktalende i Hertugdømmet Slesvig, er det os dobbelt behageligt at kunne berette Begyndelsen til, at en af de Foranstaltninger, som vor Konge har truffet til at bevare Modersmaalet for de dansktalende Districter, gaaer over til Virkelighed. Borgmester Schow i Apenrade, der er Justitiarius, for Godserne Seegaarden, Abretoft, Schobükkgaarden. og Grungrift i Hertugdømmet Slesvig, har indberettet til det kgl. Slesvig=Holsteen-Lauenborgske Cancelli, at han, til Opfyldelse af Bestemmelserne i Rescript af 14de Mai 1840, har bestræbt sig for, at erhverve sig Kundskab i det danske Sprog, og at han nu vil see sig istand til, fra 1ste Jan. 1843 af at betjene sig af samme som Retsprog paa de fornævnte Godser, paa hvilke Kirke- og Skolesproget er (Berl. Tid.)
Aarhuus Stifts-Tidende, 1842-12-21
Dansk. Som bekjendt fandtes nylig i en Grøft ved Ribe Liget af en Mand, hvis Tinding var knuust osv. Den Myrdede var en Mand paa 60 Aar, Anders Wad, der var vendt tilbage fra Føhr med en der sammensparet lille Sum Penge, som var ham berøvet. Kort efter greb Politiet en mistænkelig Person, som blev ført ind til Ribe. Denne hedder Anders Storgaard, er 24 Aar gammel, hjemmehørende paa Mors. Han benægtede længe at have begaaet denne Forbrydelse, men tilstod det dog omsider, undskyldende sig med, at den Myrdede havde irriteret ham med Skjældsord osv. Dampskibsfarten paa Liimfjorden vilblive hurtigere realiseret, end man havde ventet, idet Hr. Kbm. Poul Pagh i Aalborg har kjøbt Dampbaaden Violet", hvormed han agter til Foraaret at aabne en regelmæssig Fart paa Fjorden, i hvilken Anledning den i Vinter skal fuldstændigt udrustes og kobberforhudes. Men da dette Skib kun er indrettet til Passageertransport, og ei heller vil kunne bestride hele Farten paa det udstrakte Fjordgebeet alene, saa troer man, at Etableringen af denne Dampskibsfart ikke vil gjøre nogen Forandring i den af en Actieforening intenderede Anskaffelse af et større Dampskib, saa at man altsaa vil faae to Dampskibe paa Liimfjorden istedetfor eet. (S. Bl.)¬
Aarhuus Stifts-Tidende, 1842-12-21
J Løverdags Aftes Kl. 10 1/2 overraskedes Aalborg, By ved det usædvanlige Tilfælde, at Generalmarschen blev slaaet og hele Militairet med Hurtighed maatte stille sig paa Benene, hvilket naturligviis gav Anledning til et broget Røre over hele Byen. Brigadechefen, Generalmajor v. Moltke, var kommen derti, for at inspicere Bataillonen. Efterat denne var samlet ved Hovedvagten og inspiceret af Generalen, blev der atter commanderet til Afmarsch, og Enhver begav sig til Sit. Siden 1828 erindres ikke, at være slaaet Generalmarsch der i Byen. (S. Bl.)
Aarhuus Stifts-Tidende, 1842-12-21
Sø- og Landkrigscommissairen i det 2det jydske District, Oberstlieutn. v. Hegermann, R. af D. og Dannebrogsmand, er under et Besøg i Aalborg død der i Søndags Aftes. J Frederikshavn er i disse Dage ved Døden afgaaet den første Handlende der paa Stedet: Handelsagent samt mecklenbschwerinsk Consul Rasmus Bergen. Den Afdøde havde fra simpel Fisker af svunget sig op til en af det nordlige Jyllands betydeligste Handelsmænd. (Aalb. Av.)
Aarhuus Stifts-Tidende, 1842-12-21
Fra Ringkjøbing meldes, som Beviis for, at man ogsaa der i Egnen har fulgt Lorenzens Sag med Jnteresse, at der sidste Postdag afgik en Adresse til Lorenzen, som især var undertegnet af Omegnens Landmænd. - J Ringkjøbing er i disse Dage begaaet et Pengetyveri hos Lottericollecteur H. Cohn, til et Beløb af c. 300 £.
Aarhuus Stifts-Tidende, 1842-12-21
Randers Communalbestyrelse har i Skrivelse af 7de de, anmodet det der garnisonerende femte Dragonregiment om: at opgive Communalbestyrelsen, samtlige ved de respective Qvarterer og Stalde værende specielle Mangler, for at den derefter kan bedømme, om Communen seer sig istand til, at opfylde de Fordringer, Regimentet maatte gjøre. Communalbestyrelsen tillod sig derhos at bede Regimentet om, for Eftertiden at giøre Communalbestyrelsen opmærksom paa enhver Mangel ved Qvarterer, Stalde og Reqvisiter, forinden Klage over samme indgives til høiere Vedkommende, da det er Byens Villie, saaledes som Communalbestyrelsen i et allerunderdanigst Andragende af 31te August d. A. til Hs. M. Kongen har anført, at træffe de Foranstaltninger og Forbedringer, som udfordres, for at Regimentet i alle Henseender kan finde sig tilfreds her i Garnisonen og for at gjøre enhver grundet Klage overflødig; efter hvilket allerunderdanigst Andragendes Jndgivelse Communalbestyrelsen igjennem Regimentet blev meddeelt Generaladjutant, Oberst v. Rømelings Skrivelse af 12te Septbr. d. A., efter allerhøieste Befaling, om at der ingensinde havde været paatænkt at forlægge Regimentet til en anden Garnison." (Rd. Av.)
Aarhuus Stifts-Tidende, 1842-12-21
Angaaende Barths Concert i Aarhuus hedder det i sidste Aalborg Avis: "Den gribende Følelse og og den fortrinlige Lethed og Færdighed, hvormed han udførte sit Spil, vidnede om en udmærket Kunstner. Det smerter os, ved samme Leilighed at have maattet bemærke den beklagelsesværdige Mangel paa Sands for Musik i Aarhuus, som ved denne, ligesom ved mange andre Concerter, tydeligt lagde sig for Dagen, idet nemlig kun saa faa Tilhørere overværede denne Concert, at Kunstneren ei uden Tab maatte forlade Byen."
Aarhuus Stifts-Tidende, 1842-12-21
Auctioner. Den 9de Jan. paa Hanstholmen over 400 Skpd. havareret løs Talg og en Deel Hamp. S. D. i Randers hos Kjøbmand A. R. Jensen, ifølge Udlæg, over en stor Deel gode Handelsvarer &c. Ledige Embeder. Skolelærer- og Kirkesanger=Embedet i Svenstrup, Øster=Han=Herred. – Skolelærer Embedet i Børglum.
Aarhuus Stifts-Tidende, 1842-12-21
Dødsfald. Senator Witte i Burg paa Fehmern. Jfr. Hanne Wedding i Seden Prstard. Christiane Frederikke Ebeling i Spandet Præstegaard. Peder Jensen, Mester paa Cichoriefabriken i Randers.
Aarhuus Stifts-Tidende, 1842-12-21
Copulerede. Den 16de Decbr. i Bjerregrav Kirke: Capellan for Bierregrav, Aalum og Thaanum Menigheder, Chr. Berg, og Jfr. Margrethe Bog gild af Moesgaard.
Aarhuus Stifts-Tidende, 1842-12-21
Bekjendtgjørelser. Ligningen, med tilhørende Overslag over Commune Skatterne for Aaret 1843, er nu færdig og henlagt paa Raadstuen i Magistratsalen til Eftersyn i befalet Tid. Man henvender sig om Adgang til Arrestforvarer og Raadstubud Lytzow. Aarhuus Raadstue, den 21de Decbr. 1842. Magistraten.
Aarhuus Stifts-Tidende, 1842-12-21
Da Skolelærer, Chor og Alterdegn Schykkehar besværet sig over, at flere Beboere i Domsognets Menighed intet Høitidsoffer yde ham, saa bekjendtgjøres herved overeensstemmende med Aarhuus Stiftamtmandskabs Skrivelse under 24de Mai d. A., til Efterretning for Domsognets Menighed, at nævnte Schytte som Chor= og Alterdegn tilkommer Offer paa hver af Aarets 3de Høitider, nemligen Paaske=, Pintse og Julefesten, foruden de Accidentser, som ydes ved Vielser, Børnedaab og deslige Leiligheder. Det bemærkes derhos, at han ikke har nogen Andeel i Præ Magistraten. stepengene.
Aarhuus Stifts-Tidende, 1842-12-21
Da Dampskibsfarten mellem Kallundborg og Aarhuus ophører indtil videre med indeværende Aars Udløb, saa ophører, som Følge deraf, Brev- og Pakkepostforsendelsen til og fra Jylland over bemeldte Steder, ligeledes fra samme Tid af og indtil videre, hvilket herved bekjendtgjøres. Aarhuus Postcontoir, den 19de Decbr. 1842. Düring.
Aarhuus Stifts-Tidende, 1842-12-21
Da det ved Auctionen den 12te dennes gjorte høieste Bud paa den Boet efter afdøde Justitsraad, Ridder Hjort tilhørende Gaard af 894 paa Hjørnet af Volden og Klostergade, er bleven overbudt, saa berammes herved en 4de Auction over denne Eiendom, til at afholdes i denne Fredagen den førstkommende 23de Decbr., om Formiddagen Kl. 11, hvilket herved til Lysthavendes Efterretning bekjendtgjøres. Aarhuus, den 15de Decbr. 1842. Efter Constitution. C. Nyssum.
Aarhuus Stifts-Tidende, 1842-12-21
Efter vedkommende Dom- og Udlægshavers Reqvisition bliver det Boelsmand Jens Nielsen Sommer tilhørende Boelsted paa Grundfor Mark med tilliggende Jorder af 1 Td. Ager og Engs Hartkorn samt Konge- og Kirketiende deraf, med Sæd og Afgrøde, stillet til 3de Auctioner, som afholdes: Mandagen den 16de Januar 1843, den 30te f. M., hver Dags Formiddag Kl. 11; de 2 første paa Hasle den 13de Februar, o. fl. Herreders Thingsted i Aarhuus Raadhuus, den tredie i selve Stedet, og agtes, saasnart denne sidste Auction er tilendebragt, afholdt Auction over udlagt Løsøre, bestaaende af Borde, Stole, Sengeklæder, Avlsredskaber, en Vogn, Ploug, Harve og en Hest. Conditionerne erfares ved Auctionerne. Hvilket herved bekjendtgjøres, overeensstemmende med Placaten 22de April 1817, saavel til Lysthavendes som Pantecreditorernes Efterretning. Hasle &c. Herredscontoir, den 15de Decbr. 1842. Seidelin.
Aarhuus Stifts-Tidende, 1842-12-21
Ved Proclama af Dags Dato, som vil blive læst i vedkommende Retter, ere Creditorerne i Boet efter afdøde Enkemadame Ane Marie Bloch, født Broberg, og forhen afdøde Mand, Chordegn Christian Bloch af Grenaae, indkaldte til med 12 Ugers Varsel at anmelde og beviisliggjøre deres Fordringer, ligesom Arvingerne efter fornævnte Afdøde ere indkaldte til, med Aar og Dags Varsel, at legitimere deres Arveret, Alt for undertegnede Skifteforvalter i Boet. Hvilket herved endvidere bekjendtgjøres. Grenaae, den 16de Decbr. 1842. Aagaard.
Aarhuus Stifts-Tidende, 1842-12-21
Da Hs. Majestæt Kongen allernaadigst har bevilget og tilladt, at jeg Undertegnede, i Forening med Ingenieur A. Milch i Brussel, som nu opholder sig i Cölln, maae i fem Aar, fra den 15de Juni 1842 af at regne, være eneberettiget til, i Kongeriget Danmark og i Hertugdom merne Slesvig og Holsteen, at forfærdige og indføre en af Sidstnævnte opfunden Maskine, til at presse Muursteen, saa bringes dette herved til offentlig Kundskab, idet jeg tilføier, at omtalte Maskine siden Sommeren 1841 findes i mit Teglværk, og at derfor Enhver kan erholde hos mig den nøiagtigste Oplysning om, hvorledes den benyttes og hvad den præsterer. Rennberg pr. Flensborg, den 14de Decbr. 1842. Hans H. Dithmer, Agent. Ar Hr. J. Henrichsen, ifølge det kongl. General toldkammers Tilladelse af 10de d. M. er bemyndiget tilat qvittere for Modtagelsen af de Afgifter, jeg som Told og Consumtions=Kasserer i Randers har at oppebære, bekjendtgjøres herved. Randers Toldkammer, den 19de Decbr. 1842. Hansen. Bal i Grenage, afholdes paa Raadhuussalen Torsdagen den 29de Decbr. d. A. 5 Fag nyt Huus med 14 Skpr. Land, dertil Tørvejord og Gjerselhugst paa Tvingstrup Mark, er at faae tilkjøbs hos Eieren Gaardmand Peder Andersen i Steensballe.
Aarhuus Stifts-Tidende, 1842-12-21
Formedelst anden Bestemmelse agter jeg, hvis nogenlunde antageligt Bud finder Sted, at afhænde min eiende og iboende Gaard M 812 paa Klostergade her i Byen. Denne for faa Aar siden af udmærkede Materialier fra Grunden af ny opbyggede og særdeles hensigtsmæssigt og propert indrettede Eiendom, bestaaende af et 1 Etage grundmuret Forhuus paa 10 Fag med Kjælder under og Jndkjørselsport, en 2 Etage Muur= og Bindingsværks Bagbygning, ligeledes paa 10 Fag. J Forhuset er indrettet 4 gibsede, høie og smukt decorerede Værelser samt Kjøkken og Spisekammer, og i Kjøkkenet er for nylig anbragt en Jern=, Koge= og Stege=Indretning efter nyeste ConstrucTrykt i Aarhuus Stiftsbogtrykkeri. tion. Af Bagbygningen er endeel af underste Etage ligeledes indrettet til Beboelse, og hele øverste Etage opført saaledes, at samme uden nogen betydelig Bekostning ogsaa vil kunne komme til at afgive en beqvem Beboelsesleilighed. Liebhaverne til denne Eiendom ville behage at henvende sig til Auctionsholder Hertz her i Byen, hvem jeg har meddeelt den fornødne Bemyndigelse til Handelens Afslutning. Aarhuus, den 6te Decbr. 1842. S. Fløystrup, Snedkermester.
Aarhuus Stifts-Tidende, 1842-12-21
Lybske Pølser og Randers Ost sælges billigt hos J. Kirkerup.
Aarhuus Stifts-Tidende, 1842-12-21
Lemon Asia, Agurker, syltet Ingefær, Succat, Vanille, Citroner, franske Svedsker, Mallaga Rosiner, Caroline-Riis, Congo Thee, kjøbenhavnsk Blanksværte, godt sort Blæk, samt andre til Urtekramhandelen hørende Artikler, sælges billigt af J. Kirkerup.
Aarhuus Stifts-Tidende, 1842-12-21
Nogle tusinde store og mindre Hessel-Staver eller Kjepper til Bødkerbrug, kan faaes paa Haureballegaard. imellem Skanderborg og Horsens, naar de forud bestilles. Prisen er forskjellig. C. Møller.
Aarhuus Stifts-Tidende, 1842-12-21
En duelig Seminarist, der tillige kan forestaae Kirkesangen, kan som Substitut erholde Plads i Gaarslef Skole til næstkommende 1ste Mai. De, der maatte attraae denne Condition, ville snarest muligt, og senest inden Januar Maaneds Udgang, enten personlig eller i portofrie Breve henvende sig til Hr. Pastor Asmussen i Piedsted eller til Undertegnede, begge pr. Fredericia. Gaarslef Skole, den 16de Decbr. 1842. Jagde Skolelærer og Kirkesanger.
Aarhuus Stifts-Tidende, 1842-12-21
En confirmeret Dreng af honette Forældre, der har Lyst og Evne til at lære musikalsk Jnstrumentmageri, kan strax blive anbragt. Adressecontoiret anviser hvor En duelig Snedkersvend kan strax erholde Arbeide A. Th. Müller.
Aarhuus Stifts-Tidende, 1842-12-21
For en Enke eller en rolig Familie er en god Leilighed, bestaaende af en gibset Stue paa 3 Fag, Sovekammer, Kjøkken, Loftsrum m.v., at faae tilleie næste Flyttetid hos Skomager Basse paa Frederiksgade.